బులంద్‌షహర్ జిల్లా

ఉత్తర ప్రదేశ్ రాష్ట్రం లోని జిల్లాల్లో బులంద్‌షహర్ జిల్లా (హిందీ:बुलन्दशहर ज़िला) (ఉర్దూ:بلند شہر ضلع) ఒకటి. బులంద్‌షహర్ పట్టణం జిల్లా కేంద్రంగా ఉంది.

భౌగోళికం
బులంద్‌షహర్ జిల్లా మీరట్ డివిజన్‌లో భాగంగా ఉంది. ఇది గంగా యమునా నదుల మద్య ఉంది. జిల్లా 28.4 0 నుండి 28.0 0 డిగ్రీల ఉత్తర అక్షాంశాలు, 77.0 0 నుండి 78.0 0 తూర్పు రేఖాంశాల మధ్య ఉంది. జిల్లా 84 కి.మీ పొడవు 62 కి.మీ వెడల్పు ఉంది. సముద్రమట్టం నుండి ఇది సగటున 237.44 అడుగుల ఎత్తున ఉంది. బులంద్‌షహర్ పట్టణం జిల్లా కేంద్రంగా ఉంది. జిల్లాలో దిబై, షికార్పూర్, సియన, బుగ్రసి, అనూప్షహ్ర్, జహంగీరాబాద్, ఖుర్జ, బులంద్షహర్ వంటి ప్రధాన పట్టణాలు ఉన్నాయి.

సరిహద్దులు 
జిల్లా తూర్పు సరిహద్దులో అమ్రోహా, బదాయూన్ జిల్లాలు, దక్షిణ సరిహద్దులో అలీగఢ్ జిల్లా, పశ్చిమ సరిహద్దులో గౌతమ బుద్ధ నగర్ జిల్లా జిల్లా, ఉత్తర సరిహద్దులో ఘాజియాబాద్ జిల్లా ఉన్నాయి.

చరిత్ర
సా.శ. 1018కు ముందు బులంద్‌షహర్ ప్రాంతం గురించిన చరిత్ర స్పష్టంగా లభించడం లేదు. 1018 లో మహమ్మద్ గజని బరన్ ముందు నిలిచి హిందూ రాజును లొంగదీసుకున్నాడు. 1193లో ఈ నగరాన్ని కుతుబుద్దీన్ స్వాధీనపరచుకున్నాడు. 14వశతాబ్దంలో ఈ నగరం రాజపుత్రులు, మంగోల్ దండయాత్రలకు ఈ నగరం వేదికగా నిలిచింది. తరువాత ఈ ప్రాంతం 
ముగల్ సామ్రాజ్యంలో భాగం అయింది. ఔరంగజేబు తరువాత ముగల్ సంరాజ్యం పతనం ప్రారంభం అయింది. పొరుగున ఉన్న జాట్, గుజార్ వంటి పలువురు రాజప్రతినిధులు చిన్న చిన్న రాజ్యాలను ఏర్పరచుకున్నారు. ఈ సమయంలో బరన్‌కు ప్రత్యేక చరిత్ర ఏదీ లేదు. అయినప్పటికీ ఇది కొయిల్ మీద ఆధారపడుతూ మరాఠీ ప్రభువుల ఆధీనంలో ఉంది. కొయిల్, అలిగఢ్ కోట 1803లో బ్రిటిష్ ప్రభుత్వానికి స్వాధీనం అయింది. తరువాత బులంద్‌షహర్, పరిసరప్రాంతం 1805లో కొత్తగా ఏర్పాటు చేయబడిన అలిగఢ్ జిల్లాలో భాగం అయింది.1901లో జిల్లా జనసంఖ్య 11,38,101.

2001 లో గణాంకాలు

బయటి లింకులు
 Official site

మూలాలు 

ఉత్తర ప్రదేశ్ జిల్లాలు
మీరట్ డివిజన్
బులంద్‌షహర్ జిల్లా
వెనుకబడిన ప్రాంతాల అభివృద్ధి నిధులు పొందుతున్న జిల్లాలు
భారతదేశం లోని జిల్లాలు